b'\n_START_ARTICLE_\nSekundarni obve\xc5\xa1\xc4\x8devalec\n_START_PARAGRAPH_\nSekundarni obve\xc5\xa1\xc4\x8devalec, sekundarni prena\xc5\xa1alec ali znotrajceli\xc4\x8dni glasnik (angle\xc5\xa1ko second messenger) je molekula ali ion, ki sodeluje pri prenosu informacije od receptorja na plazemska plazemski membrani v notranjost celice. Hidrofilni hormoni in \xc5\xbeiv\xc4\x8dni prena\xc5\xa1alci namre\xc4\x8d ne vstopijo v celico, pa\xc4\x8d pa se ve\xc5\xbeejo na receptorje na membrani, spro\xc5\xa1\xc4\x8deni sekundarni obve\xc5\xa1\xc4\x8devalci, ki se sprostijo na notranji strani receptorja, pa prenesejo obvestilo do ustreznih struktur v celici._NEWLINE_Najprej so vlogo sekundarnih prena\xc5\xa1alcev opisali pri delovanju hidrofilnih hormonov (insulin, glukagon ...) in aminokislinskih \xc5\xbeiv\xc4\x8dnih prena\xc5\xa1alcev (na primer adrenalin). Primarni signal, ki ga posreduje hormon oziroma prena\xc5\xa1alec na receptor se prenese v obliki sekundarnega, intracelularnega signala na sekundarni prena\xc5\xa1alec.'